Den norske kirke

LUND MENIGHETSRÅD

## **Møteprotokoll**

## Møte onsdag 06.04.2022 kl. 18.00 – 20.30

**Til stede:**

*Medlemmer*: Erik Lunde, Bård Kalstad, Marianne Jakobsen, Marit Aamodt Nielsen, John Trengereid, Linda Reme Sagedal, Eli Tendeland og sogneprest Monika Olsen Holt. Torun Gitmark møtte under sak 5/2022

Fra staben møtte daglig leder Torunn Haugen Jerstad.

Forfall: Arnhild Leer-Helgesen, Mette V. Stabrun, Randi Lilletun Christensen

I tillegg møtte fra staben under sak 5: Ben Tore Beisland, Ida B. Jørgensen, Blain Jackson, Therese Bråtberg, Petter Tanggaard Lomeland og Andreas Mollestad Nilsen (kapellan fra 1.7.)

* Innkalling/saksliste: Godkjent
* Møteprotokoll fra 2.3.2022: Godkjent

|  |
| --- |
| Den norske kirke |
| **Lund menighetsråd** |
| Sak nr:LMR 1/22 | Møtedato:**2.4.2022** | Arkiv:**012.1** | Journalnr: | Saksbehandler:**THJ** |

**ORIENTERINGSSAKER**

1. Kirkemusikk. Ben Tore var invitert til arbeidsutvalgets møte 15.3. for å fortelle om hvordan det står til i korene med tilgang på dirigenter/musikere. Det drives mange kor i Lund, og Ben Tore bidrar mye innenfor mange områder. Veldig mye ansvar hviler på Ben Tore. Ingunn i Barnegospel som lønnes pr. oppmøte er et viktig tilskudd.  Ben Tore har tidligere skrevet utkast til kirkemusikalsk plan som ikke er vedtatt. Han inviterer med seg en komité som jobber videre med den før den blir lagt fram for menighetsrådet.
2. Ida B. Jørgensen søker AFP fra 1.7. Arbeidsutvalget møttes 29.3. for en foreløpig drøfting av løsning. AU ønsker å lyse ut en full stilling fra 1.1.23 med søknadsfrist 1.9. og ansettelse innen 1.10. Det blir da å løse høsten med midlertidige løsninger. Vi har fått godkjenning fra kirkevergen på å løse det sånn. Vi kommer tilbake til stillingsannonse i neste møte.
3. Lytteposten – 5. mai (dato endret) inviteres det til en menighetskveld i prosess. Fokus er på barn, unge, voksne og foreldre. Se vedlegg.
4. Gardiner. Vi fikk pris fra Gardinstudio på 34.550 for et gardin i polyester. (Et relativt rimelig gardin siden hun fikk inntrykk av at ikke det skulle være for dyrt.) Representanter fra staben i samarbeid med Marit Aamodt Nielsen bestemte seg for et ferdig sydd gardin fra Princess som vil koste 3.071 pluss mva. (Det var 40% på gardinene, vi betaler ikke mva.). Det er i polyester med litt lin, en varm hvitfarge vi ble veldig fornøyde med. Gardinene kom på plass uka etter påske.
5. Skap under serveringsluke i nye menighetssal. Marit Aamodt Nielsen blir med og ser på aktuelle skap. Liv Marit Engebu rådspørres.
6. Regnskapsrapport 1. kvartal ble gjennomgått av daglig leder. Vi ligger an til underskudd i forhold til budsjett, men mye er fortsatt usikkert.
7. Grantreet utenfor kirken er nede. Det ble dyrere og vanskeligere enn vi trodde å få opp en ny, så koreagrana er avbestilt. Et fundament for hugget juletre er da ett alternativ. Vi kommer tilbake til hva som skal gjøres senere.
8. Nytt fra råd og utvalg. Ikke aktuelt.

|  |
| --- |
| Den norske kirke |
| **Lund menighetsråd** |
| Sak nr:LMR 12/22  | Møtedato:**6.4.2022** | Arkiv:**012.1** | Journalnr: | Saksbehandler:**THJ** |

**UTLEIESATSER**

Det har ikke vært endring i utleiesatsene siden 2014. Strømmen er dyr, og vi har fått et nytt kjøkken.

**Vedtak:**

Peisestue og kjøkken: Fra 1.800 kr til 2.000 kr

Hele gamle del: fra kr 2.500 til kr 3.000

Nye menighetssal: fra kr 2.000 til kr 2.500

Kirkerommet leies ut etter takster fra fellesrådet

Gymsal: Har en sats på kr 800, men leies nesten aldri ut alene en enkelt gang. Kontinuerlig leie har vært tatt på skjønn etter hvem som leier.

Overnatting: Fra kr 40 pr. person til 50 pr. person

|  |
| --- |
| Den norske kirke |
| **Lund menighetsråd** |
| Sak nr:LMR 5/2022  | Møtedato:**6.4.2022** | Arkiv:**012.1** | Journalnr: | Saksbehandler:**THJ** |

**Strategiplan 2022 – 2026**

Menighetsråd og stab var invitert til start av arbeidet med en overordnet strategiplan. Vi ser etter stjernene å navigere etter. Handlingsplan med konkrete tiltak rulleres oftere og kan f.eks. sees sammen med årlig budsjettarbeid.

Vi stilte oss spørsmålene:

1. Hvem er Lund menighet?
2. Hvor er Lund menighet i 2022?
3. Hvor skal Lund menighet?

Spørsmålene ble drøftet i grupper. Her er stikkordsmessig punkter som kom fram:

Spørsmål 1:

Forskjellig svar etter hvem vi spør

Gode gudstjenester

Godt musikalsk arbeid

Åpen lavterskelkirke/åpen, bred folkekirke (vi liker å tenke det)

Allsidig menighet/mye skjer

Tilhørighet – mange føler tilhørighet

Delt menighet; aktiv gudstjenestemenighet vs. «Superonsdagmenighet»

Muligheter pga. beliggenhet og lokaliteter

Livssyn – bestemmende på hva vi skal bruke tida på

Alt det som skjer i det skjulte, for eksempel rundt i hjem er en del av oss

Arenaen vår er her, hvor er arenaen til dem vi ønsker å nå?

Beliggenhet god

Spørsmål 2:

Stor stab i store stillinger

Uformelle møteplasser

Gode på barn og unge familier, mange som er innom i løpet av ei uke

Postkorona – ikke alt har tatt seg opp igjen

Skifte i staben – utfordringer og muligheter

Holde på ungdom og unge voksne

Mye stabsdrevet

Økonomi en utfordring

Frivillighet i endring

Bydel i vekst/utbygging

Mange kompetente ressurssterke mennesker

Er på et sted der det er rom for nytenkning

Trusler:

Samfunnsutviklingen – statistikkene går nedover, dåpstall, kirkebesøk etc.

Strammere offentlige budsjetter

Ny pandemi

Spørsmål 3

Samle inn 1 mill. i året til eget arbeid. Bygge opp fond og ikke tappe

Søndagsskole og kirkekaffe hver gang, gjerne enkel og uformell

Øke frivillighet

Et stabilt besøkt ungdomstiltak – ledertrening

Levende menighet for alle generasjoner

Beholde den høye terskelen og det lave taket, gjerne enda lavere og høyere

Tydelig diakonal aktør

Ungdom og studenter – målgruppe med stort potensiale

Kontinuitet skaper kontinuitet, noe for alle aldre slik at det blir noe å gå videre i

Tilbud til alle aldersgrupper

Bygge broer mellom ulike aldersgrupper

Gudstjenesten som samlende arena

Frivilligheten får et løft

Torunn Haugen Jerstad

referent